CELEX: C2006/190/43
Language: da
Date: 2006-08-12 00:00:00
Title: Sag T-155/06: Sag anlagt den 14. juni 2006 — Tomra System m.fl. mod Kommissionen

12.8.2006   
            
            
               DA
            
            
               Den Europæiske Unions Tidende
            
            
               C 190/24
            
         Sag anlagt den 14. juni 2006 — Tomra System m.fl. mod Kommissionen
   (Sag T-155/06)
   (2006/C 190/43)
   Processprog: engelsk
   Parter
   
      Sagsøgere: Tomra Systems ASA (Asker, Norge), Tomra Europe AS (Asker, Norge), Tomra Systems BV (Apeldoorn, Nederlandene), Tomra Systems GmbH (Hilden, Tyskland), Tomra Butikksystemer AS (Asker, Norge), Tomra Systems AB (Sollentuna, Sverige), Tomra Leergutsysteme GmbH (Wien, Østrig) (ved solicitor A. Ryan, Solicitor, lawyer J. Midthjell)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Kommissionens beslutning COMP/E-1/38.113 — Prokent mod Tomra af 29. marts 2006 annulleres i sin helhed, og
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger, herunder sagsøgernes omkostninger i forbindelse med at stille en bankgaranti for pligten til at betale bøden.
            
         
               —
            
            
               Subsidiært annulleres eller nedsættes den ved beslutningens artikel 2 pålagte bøde væsentligt, og
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger, herunder sagsøgernes omkostninger i forbindelse med at stille en bankgaranti for pligten til at betale bøden.
            
         Søgsmålsgrunde og væsentligste argumenter
   Sagsøgerne er en del af Tomra-koncernen, som er aktiv på området for indsamling af brugte drikkevareemballager, navnlig gennem levering af returautomater (RVMs) og beslægtede produkter og tjenesteydelser.
   I 2001 modtog Kommissionen en klage, hvorefter sagsøgerne skulle have misbrugt en dominerende stilling og herved have hindret klagernes adgang til markedet.
   Kommissionen konkluderede i den anfægtede beslutning, at sagsøgerne i perioden 1998-2002 overtrådte artikel 82 EF og artikel 54 i EØS-aftalen ved at indføre en udelukkelsesstrategi på markedet for returautomater i Østrig, Tyskland, Nederlandene, Norge og Sverige, der indebar eksklusivitetsaftaler, individualiserede mængdeforpligtelser og individualiserede rabatordninger med tilbagevirkende gyldighed. Kommissionen pålagde sagsøgerne en bøde på 24 mio. EUR.
   Sagsøgerne har til støtte for deres påstande anført følgende:
   
               —
            
            
               Kommissionen har anvendt åbenbart ukorrekte og utroværdige beviser for at påvise, at koncernen udarbejdede en strategi for at hindre konkurrence, og at den gennemførte strategien gennem 49 aftaler med sine kunder i perioden 1998-2002.
            
         
               —
            
            
               Kommissionen har anlagt åbenbare fejlvurderinger i forbindelse med vurderingen af, om aftalerne var i stand til at hindre konkurrencen, undladt at angive en begrundelse, samt om aftalerne rent faktisk hindrede konkurrencen.
            
         
               —
            
            
               Kommissionen begik en retlig fejl ved at vurdere, at disse eksklusivitetsaftaler, individualiserede mængdeforpligtelser og individualiserede rabatordninger med tilbagevirkende gyldighed, var ulovlige som sådan efter artikel 82 EF.
            
         
               —
            
            
               Kommissionen begik en åbenbar fejl ved at fastslå, at ikke-bindende mængdeforpligtelser kan være i strid med artikel 82 EF.
            
         
               —
            
            
               Kommissionen tilsidesatte proportionalitetsprincippet og princippet om forbud mod forskelsbehandling, da den pålagde sagsøgeren bøden på 24 mio. EUR.